จีนไม่สนม็อบแดงบุกลงทุนไทย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — จีนเมินปัญหาการเมืองไทยลุยเปิดโรงงานขนาดใหญ่ 15 มี.ค.นี้
นายเกาเหวินควน อุปทูตฝ่ายเศรษฐกิจและพาณิชย์ สถานเอกอัครราชทูตสาธารณรัฐประชาชนจีนประจำประเทศไทย เปิดเผยว่า ขณะนี้การลงทุนโครงการขนาดใหญ่ของนักลงทุนจีนในประเทศไทยยังคงเดินหน้าตามแผนเดิม ไม่มีการเปลี่ยนแปลง แม้ช่วงนี้ไทยจะมีปัญหาการเมือง แต่จีนมองว่าการลงทุนในไทยเป็นการลงทุนระยะยาว ปัญหาการเมืองเป็นเพียงปัญหาชั่วคราว
อุปทูตฝ่ายเศรษฐกิจและพาณิชย์ ของจีน กล่าวว่า ในวันที่ 15 มี.ค.นี้ จะมีการเปิดโรงงานอุตสาหกรรมเคมีของจีนในไทยซึ่งมีขนาดใหญ่มาก และการลงทุนทุกอย่างจะยังดำเนินต่อไป
“ในช่วงนี้จีนจะมีการลงทุนในไทยหลายบริษัท ซึ่งเป็นการลงทุนที่ใหญ่มาก และทุกอย่างยังคงเดิม” นายเกา กล่าว
นายเกา กล่าวว่า ไทยถือว่าเป็นประเทศที่มีความน่าสนใจ มีพื้นที่ในการพัฒนาเศรษฐกิจได้อีกมาก ซึ่งจีนก็สนใจที่จะลงทุนในไทยมากขึ้น ปัจจุบันไทยส่งออกไปจีนคิดเป็น 1.1% ของมูลค่าการส่งออกทั้งหมด ขณะที่จีนนำเข้าสินค้าจากไทย 2.5% ของมูลค่าการนำเข้า
แหล่งข่าวธนาคารกสิกรไทยเปิดเผยว่า ในวันที่ 23 มี.ค. นี้จะมีการลงนามในสัญญากู้เงินเพื่อลงทุนด้านพลังงานแสงอาทิตย์กับนักลงทุนอีก 1 โครงการ
นอกจากนี้ ยังมีนักลงทุนจากจีนกำลังได้ยื่นขอส่งเสริมการลงทุนจากบีโอไอ เพื่อลงทุนสร้างโรงไฟฟ้าขนาดใหญ่ (ไอพีพี) มูลค่าลงทุนกว่า 2.6 หมื่นล้านบาท และลงทุนสร้างโรงงานผลิตอุปกรณ์เครื่องใช้ไฟฟ้า และสร้างโรงงานประกอบรถบัส รถตู้เอ็นจีวี